APSTIPRINU

Latvijas Republikas tiesībsargs

J. Jansons

Rīgā, 2021. gada 1. septembrī

**Konkursa**

**„Gada balva cilvēku ar invaliditāti atbalstam 2021”**

**Nolikums**

**Pamatojums**

Latvijas Republikas tiesībsargs (turpmāk – tiesībsargs) pārrauga ANO konvencijas “Par personu ar invaliditāti tiesībām” (turpmāk – ANO Konvencija) īstenošanu. ANO konvencija cilvēku ar invaliditāti integrācijas procesā lielu nozīmi piešķir pilsoniskās sabiedrības līdzdalībai un to intereses pārstāvošajām nevalstiskajām organizācijām. Tiesībsargs sadarbībā ar Invalīdu un viņu draugu apvienību “Apeirons” un Latvijas Nacionālo bibliotēku organizē konkursu “Gada balva cilvēku ar invaliditāti atbalstam 2021”, lai identificētu labās prakses piemērus, izceltu un novērtētu individuālus sasniegumus un sekmētu Latvijas nevalstisko organizāciju darbu.

1. **VISPĀRĒJIE NOTEIKUMI**
	1. **Nolikuma izmantošana**

Šis nolikums tiek izmantots konkursa „Gada balva cilvēku ar invaliditāti atbalstam 2021” - (turpmāk – Konkursa) rīkošanai. Nolikums ir pieejams visām ieinteresētajām personām.

Nepieciešamības gadījumā nolikumā var tikt veikti grozījumi, svītrojumi vai papildinājumi. Aktuālā nolikuma redakcija tiek publicēta interneta vietnēs [www.tiesibsargs.lv](http://www.tiesibsargs.lv), [www.apeirons.lv](http://www.apeirons.lv) un www.lnb.lv.

* 1. **Konkursa rīkotājs**

Konkursu rīko Latvijas Republikas tiesībsargs sadarbībā ar Invalīdu un viņu draugu apvienību “Apeirons” un Latvijas Nacionālo bibliotēku.

1. **KONKURSA MĒRĶIS**

Konkursa mērķis ir novērtēt un atbalstīt cilvēku ar invaliditāti intereses pārstāvošo nevalstisko organizāciju (turpmāk - NVO), kā arī individuālu darbību, tostarp:

1. sekmējot labās prakses attīstību cilvēku ar invaliditāti tiesību aizsardzībā;
2. pievēršot sabiedrības uzmanību cilvēku ar invaliditāti situācijas uzlabošanai;
3. veicinot cilvēku ar invaliditāti iekļaušanu sabiedrībā.
4. **KONKURSA BALVA**

Konkursa balva ir speciāli veidots apbalvojums katrai nominācijai. Balva netiek izmaksāta naudas veidā.

Žūrijas komisija patur tiesības piešķirt arī atzinības. Žūrijas komisijas locekļiem ir tiesības nepiešķirt atzinības kādā nominācijā vai arī piešķirt speciālbalvas.

1. **KONKURSA NOVĒRTĒJUMA PERIODS**

Konkursa balva tiek piešķirta par aktivitātēm, kas ir uzsāktas vai īstenotas laika posmā no **2020. gada 1. septembra līdz 2021. gada 1. septembrim.**

1. **KONKURSA NOMINĀCIJAS UN TO KRITĒRIJI**
	1. **Nominācija - Uzdrīkstēšanās**

Uzdrīkstēšanās ir ļaušana sev darīt to, kas iepriekš ir šķitis neiespējams un neaizsniedzams. Uzdrīkstēšanās ir drosme pārvarēt bailes un aizspriedumus. Ir brīži, kad apstākļi, apkārtējās norises ir stimuls, dzinulis jaunām vēsmām un atziņām.

Apbalvosim par aktīvu, iespējams, jaunu iniciatīvu vai rīcību, pārstāvot cilvēkus ar invaliditāti, viņu tiesības un intereses. Šajā nominācijā var pieteikt iniciatīvas jebkurā nozarē, piemēram, attiecībās ar valsts vai pašvaldību iestādēm, darbā, kultūrā, mākslā vai sportā.

* 1. **Nominācija - Nodarbinātības veicinātājs**

Nodarbinātība arvien ir bijis aktuāls jautājums, vēl jo vairāk ņemot vērā saasinājumu darba tirgū pēdējā gada laikā. Katrs no mums vēlas ne tikai būt noderīgs, bet realizēt sevi, savas prasmes. Arī cilvēkiem ar invaliditāti neapšaubāmi ir svarīga iespēja nopelnīt iztiku, bet tikpat svarīga ir iespēja darīt savu sirdslietu un gūt gandarījumu no padarītā.

Apbalvosim par iesaistošiem un produktīviem pasākumiem, dodot iespēju cilvēkiem ar invaliditāti realizēt sevi un iekļauties darba tirgū.

* 1. **Nominācija - Sociālo tīklu balss**

Aktivitātes sociālajos tīklos neapšaubāmi aizsniedz teju ikvienu cilvēku. Balsis sociālajos tīklos kļūst arvien skaļākas. Daudzi tajās ieklausās kā ruporā, kas sniedz informāciju. Balsu dažādība un skaits ļauj izvērtēt, cik ļoti sabiedrību skar un aizkustina, vai informē un uzmundrina šī informācija.

Apbalvosim tos, kuru viedoklis un pieredzes stāsti, raisītās diskusijas vai rīkotie vebināri sociālajos tīklos un *blogos* radījuši rezonansi plašākā sabiedrībā.

* 1. **Nominācija - Izglītotājs**

Zināšanas un prasmes ir tā bagātība, ko mēs spējam dāvāt citiem. Zināšanas nav tikai diploms, bet arī dzīves gudrība un prasme iedrošināt un aicināt atklāt arvien jaunus horizontus. Izglītotājs ir arī tas, kurš veido izpratni un vairo toleranci visā sabiedrībā, tas, kurš ar savām zināšanām vai metodēm izglīto sabiedrību par iekļaujošo izglītību un nākotnes iespējām.

Apbalvosim par aktivitātēm, kas ir devušas iespēju cilvēkiem ar invaliditāti pilnveidoties, iegūt prasmes un zināšanas, kas ir palīdzējušas iekļauties un realizēt sevi. Apbalvosim arī sabiedrības izpratnes veidotājus, kas ir virzījuši sabiedrības domu un veicinājuši iekļaušanos.

* 1. **Nominācija - Bērnu un jauniešu iedvesmotājs**

Mēs vēlamies, lai mūsu bērni un jaunieši justos pilnvērtīgi, sabiedriski un laimīgi. Bērnu attīstībā piedalās ne tikai vecāki, bet arī skolotāji, draugi, apkārtējā sabiedrība. Ļoti lieta loma ir mūsu pedagogiem – bērnudārza audzinātājiem, skolotājiem, interešu pulciņu pasniedzējiem (sportā, mākslā, mūzikā). Laikā, kad lielākā daļa bērnu un jauniešu mācījās tālmācībā, pasniedzēju iesaiste bija ļoti svarīga.

Apbalvosim par sasniegumiem, veicot bērnu un jauniešu ar invaliditāti sociālās iekļaušanas un atbalsta pasākumus, izglītojot un iedrošinot izzināt kultūras, sporta, mākslas un mūzikas pasauli.

* 1. **Nominācija - Gada palīgs**

Ir lietas, ko mēs varam izdarīt pašu spēkiem, tomēr dažkārt ir nepieciešams atbalsts un palīdzība. Mums katram līdzās var būt kāds, kam sniegt palīdzību sadzīves lietās vai vienkārši pabūt blakus. Palīgs var būt arī kāds, kas ir sniedzis palīdzību veselības uzlabošanā, rehabilitācijā vai citā jomā, tādējādi uzlabojot personu ar invaliditāti dzīves kvalitāti.

Apbalvosim par līdzdalību, sniedzot palīdzību un nodrošinot dažāda veida atbalsta pasākumus cilvēkiem ar invaliditāti. Īpaši vēlamies izcelt tos cilvēkus, kas sniedza atbalstu cilvēkiem ar invaliditāti laikā, kad visu pasauli pārņēma Covid-19 pandēmija (piemēram, palīdzēja ikdienas rūpēs, piegādāja produktus, u.c.)

* 1. **Nominācija – Pieejamas vides iniciatīvas**

Pieejama un droša vide, kur var viegli piekļūt un orientēties ir pamatnosacījums, lai cilvēks spētu pārvietoties. Bieži vien tas, kas vienam liekas pats par sevi saprotams, citam var būt nepārvarams šķērslis. Daudzviet cilvēkiem ar īpašām vajadzībām piekļuve ir liegta, jo fiziski tas nav iespējams vai rada diskomfortu. Piemēram, nav iespējams iekļūt ēkā vai dabas objektā, vai ir grūtības saskatīt, sadzirdēt vai saprast.

Apbalvosim par cilvēkiem ar invaliditāti visdraudzīgākās vides nodrošināšanu piekļuvei dažāda veida objektiem, tajā skaitā dzīvojamām ēkām, uzņēmumiem, dažādiem dabas, kultūras un mākslas objektiem, ne tikai cilvēkiem ar kustību, bet arī ar redzes, dzirdes un cita veida traucējumiem, kā arī par jaunām iniciatīvām, idejām, kas radušās, lai pielāgotu vidi cilvēkiem ar invaliditāti.

* 1. **Nominācija - Kultūras vēstnesis**

Mēs nevaram iedomāties dzīvi bez mākslas, bez teātra un mūzikas. Iespēja apmeklēt izstādes, koncertus un citus sabiedriskos pasākumus ir viena no personības piepildījuma un labsajūtas sastāvdaļām. Tomēr cilvēkiem ar invaliditāti tas var būt nesasniedzams mērķis ne tikai ierobežotas pārvietošanās dēļ, bet arī mākslas veida nepieejamības rezultātā.

Apbalvosim par sniegto iespēju personām ar invaliditāti baudīt mākslu, teātri, koncertus un citus kultūras pasākumus arī neizejot no mājām, un par jaunu pasākumu izveidi cilvēkiem ar invaliditāti.

1. **Konkursa norise**
	1. **Konkursa nominanti:**

Konkursā drīkst pieteikt sevi vai personu, NVO, uzņēmumu, sociālo uzņēmēju, domubiedru grupu atbilstoši nominācijām (turpmāk – Nominanti). Nominanti tiek iedalīti divās kategorijās: 1) NVO; 2) Individuāls sniegums.

* 1. **Konkursa nominantu pieteikšana**

Ikviens iedzīvotājs, institūcija, pašvaldība, uzņēmums vai organizācija var izvirzīt nominantus, aizpildot Nominanta pieteikuma veidlapu kategorijā - NVO (pielikums Nr. 1) un kategorijā - Individuāls sniegums (pielikums Nr. 2) un nosūtot to elektroniski uz Tiesībsarga biroja e-pasta adresi gadabalva@tiesibsargs.lv.

Nominantu pieteikšana notiek no **2020. gada 7. septembra līdz 2020. gada 5. oktobra plkst.24.00.** Pēc termiņa beigām iesniegtie pieteikumi netiek vērtēti.

Vienu Nominantu nevar pieteikt vairākās nominācijās.

* 1. **Iesniedzamie dokumenti**

Pilnībā aizpildīts Nominanta pieteikums (pielikums Nr.1 vai pielikums Nr.2), kas ir noformēts datorrakstā, sastādīts valsts valodā un nav anonīms. Nominanta pieteikums sastāv no piecām daļām:

**Pieteikumā jānorāda:**

1. Persona, organizācija, kuru vēlaties pieteikt.
2. Izvēlētā nominācija.
3. Kādu labu darbu vai projektu cilvēku ar invaliditāti labā ir veicis Jūsu pieteiktais nominants no 2020. gada 1. septembra līdz 2021. gada 1. septembrim. Ja iespējams, pievienojiet apliecinājumu minētajam faktam (piemēram, foto, interneta vietnes adrese vai publikācija utt.).
4. Nominanta kontaktinformācija (kontaktpersonas vārds, uzvārds, e-pasts, tālrunis, ja ir – interneta vietnes adrese).
5. Jūsu kā pieteicēja vārds, uzvārds vai organizācija un kontaktinformācija (tālrunis, e-pasts).
6. **ŽŪRIJAS KOMISIJA**
	1. Žūrijas komisiju veido un apstiprina tiesībsargs, kas ir žūrijas komisijas priekšsēdētājs.
	2. Žūrijas komisijā tiek pieaicināti aktīvi valsts institūciju, nevalstisko organizāciju, plašsaziņas līdzekļu un sabiedrības pārstāvji. Žūrijas komisija sastāv no pieciem līdz deviņiem žūrijas locekļiem. Žūrijas komisijas locekļu kopējais skaits ir nepāra skaitlis.
	3. Žūrijas komisijas locekļa pārstāvētā NVO nevar pretendēt uz nomināciju. Ja šāda NVO tiek pieteikta, minētais pieteikums netiek vērtēts.
	4. Žūrijas komisijas loceklis nav uzskatāms par amatu likuma “Par interešu konflikta novēršanu valsts amatpersonu darbībā” izpratnē.
7. **VĒRTĒŠANA**
	1. Žūrijas komisija no **2021. gada 9.oktobra līdz 19. oktobrim** vērtē Nominantu pieteikumus. Ja pieteikums nav noformēts atbilstoši šā Nolikuma 6.3. punktā norādītajam, žūrija attiecīgo Nominanta pieteikumu tālāk nevērtē.
	2. Žūrijas komisija veic Nominantu pieteikumu vērtēšanu divās kārtās. Pirmajā kārtā Nominantu pieteikumu vērtēšana notiek, žūrijas komisijai aizpildot Nominantu vērtēšanas lapu (3. pielikums) un piešķirot tiem punktus no 1 līdz 10, kur 10 ir maksimālais vērtējums un 1 ir minimālais vērtējums.

Žūrijas komisijas locekļu piešķirtais punktu skaits tiek summēts, attiecīgi balvu konkrētajā kategorijā piešķirot Nominantam, kurš ir ieguvis lielāko punktu skaitu kopvērtējumā. Žūrijas komisijai ir tiesības galvenās balvas nepiešķirt vai arī piešķirt speciālbalvas. Ja kādā nominācijā Nominantiem ir vienāds punktu skaits, izšķirošā ir žūrijas komisijas priekšsēdētāja balss.

* 1. Otrajā kārtā katrs žūrijas komisijas loceklis izvirza līdz diviem kandidātiem atzinības rakstu saņemšanai pa nominācijām. Lēmumu par atzinības rakstu (līdz 2 atzinības rakstiem) piešķiršanu katrā nominācijā žūrijas komisija pieņem ar vienkāršu balsu vairākumu, atklāti balsojot.
	2. Žūrijas komisijas loceklis ir neatkarīgs un brīvs savos apsvērumos un vērtējumā. Vērtējuma objektivitāte tiek nodrošināta  caur ekspertu atlases veidu, nevis konkrētiem izstrādātajiem kritērijiem.
	3. Žūrijas komisija, izskatot Nominanta pieteikumu, var iedalīt to atsevišķā, konkrētajā nominācijā ietilpstošā kategorijā gadījumā, ja rodas šaubas, par pieteikuma atbilstību nominācijai.
1. **APBALVOŠANA**

Nominantu apbalvošana notiek svinīgā ceremonijā.

1. **ORGANIZATORA REKVIZĪTI UN KONTAKTINFORMĀCIJA**

Latvijas Republikas Tiesībsarga birojs

Reģistrācijas Nr. 90000055101

Juridiskā adrese: Baznīcas iela 25, **Rīgā, LV-1010**

1. **Dace Semjonova**

Komunikācijas un starptautiskās sadarbības nodaļas konsultante

Tālrunis: 67 201 414; 26 262 595

e-pasts: gadabalva@tiesibsargs.lv

1. **Inese Leimane**

Sociālo, ekonomisko un kultūras tiesību nodaļas juriste

Tālrunis: 26 049 956

e-pasts: gadabalva@tiesibsargs.lv

1. **Viktorija Grišuļonoka**

Sociālo, ekonomisko un kultūras tiesību nodaļas vecākā juriste

Tālrunis: 25 201 543

e-pasts: gadabalva@tiesibsargs.lv

*Pielikums Nr.1*

**Nominanta pieteikums**

**Kategorija – NVO**

1. **Organizācija, kuru vēlaties pieteikt**
2. **Izvēlētā nominācija**

*(Lūdzu, izvēlieties vienu no 8 apbalvojuma nominācijām, iezīmējot vai liekās izdzēšot)*

* 1. Nominācija “Uzdrīkstēšanās”
	2. Nominācija “Nodarbinātības veicinātājs”
	3. Nominācija “Sociālo tīklu balss”
	4. Nominācija “Izglītotājs”
	5. Nominācija “Bērnu un jauniešu iedvesmotājs”
	6. Nominācija “Gada palīgs”
	7. Nominācija “Pieejamas vides iniciatīvas”
	8. Nominācija “Kultūras vēstnesis”
1. **Kādu labu darbu vai projektu cilvēku ar invaliditāti labā ir veikusi Jūsu pieteiktā organizācija no 2020. gada 1. septembra līdz 2021. gada 1. septembrim?**

*Lūdzu:*

1. *aprakstiet detalizētāk kas, kad un kā tika paveikts un ar kādu rezultātu;*
2. *iekļaujiet aprakstu par aktivitātēm, kas notikušas konkrētajā laika posmā.*
3. *pievienojiet apliecinājumu minētajam faktam, ja iespējams – foto, interneta vietnes adresi vai publikāciju utt.*
4. **Pieteiktās organizācijas kontaktinformācija** (*pieteikumi bez pieteiktās organizācijas kontaktinformācijas – kontaktpersonas vārds, uzvārds, tālruņa numurs, e-pasts, – netiks vērtēti*)
5. **Jūsu kā pieteicēja vārds, uzvārds vai organizācija un kontaktinformācija** (tālrunis, e-pasts). *Anonīmi pieteikumi netiks pieņemti*

*Pielikums Nr.2*

**Nominanta pieteikums**

**Kategorija – Individuāls sniegums**

* 1. **Individuāla persona/uzņēmums/sociālais uzņēmējs/domubiedru grupa, kuru vēlaties pieteikt**
	2. **Izvēlētā nominācija**

*(Lūdzu, izvēlieties vienu no 8 apbalvojuma nominācijām, iezīmējot vai liekās izdzēšot)*

* 1. Nominācija “Uzdrīkstēšanās”
	2. Nominācija “Nodarbinātības veicinātājs”
	3. Nominācija “Sociālo tīklu balss”
	4. Nominācija “Izglītotājs”
	5. Nominācija “Bērnu un jauniešu iedvesmotājs”
	6. Nominācija “Gada palīgs”
	7. Nominācija “Pieejamas vides iniciatīvas”
	8. Nominācija “Kultūras vēstnesis”
1. **Kādu labu darbu vai projektu cilvēku ar invaliditāti labā ir veikusi Jūsu pieteiktā persona/uzņēmums/sociālais uzņēmējs/domubiedru grupa no 2020. gada 1. septembra līdz 2021. gada 1. septembrim?**

*Lūdzu:*

* + 1. *aprakstiet detalizētāk kas, kad un kā tika paveikts un ar kādu rezultātu;*
		2. *iekļaujiet aprakstu par aktivitātēm, kas notikušas konkrētajā laika posmā.*
		3. *pievienojiet apliecinājumu minētajam faktam, ja iespējams – foto, interneta vietnes adresi vai publikāciju utt.*
1. **Pieteiktās personas/uzņēmuma/grupas pārstāvja kontaktinformācija** (*pieteikumi bez kontaktinformācijas – kontaktpersonas vārds, uzvārds, tālruņa numurs, e-pasts, – netiks vērtēti*)
2. **Jūsu kā pieteicēja vārds, uzvārds vai organizācija un kontaktinformācija** (tālrunis, e-pasts). *Anonīmi pieteikumi netiks pieņemti*

*Pielikums Nr.3*

**Nominantu vērtēšanas lapa**

**Nominācija “\_\_\_\_\_\_\_\_\_\_\_\_\_\_\_\_”**

|  |  |  |
| --- | --- | --- |
| **Nr.** | **Pieteiktā persona vai organizācija** | **Piešķirto punktu skaits no 1 līdz 10[[1]](#footnote-1)** |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| ...[[2]](#footnote-2) |  |  |

Žūrijas locekļa (-es) vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_

Žūrijas locekļa (-es) paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: 2021. gada \_\_.\_\_\_\_\_\_\_\_\_\_\_\_\_\_\_

Vieta: \_\_\_\_\_\_\_\_\_\_\_\_\_\_\_\_\_\_\_\_

1. 10 ir maksimālais vērtējums, 1 ir minimālais vērtējums. [↑](#footnote-ref-1)
2. Rindu skaits tabulā atbilst pieteikuma anketu skaitam konkrētajā kategorijā. [↑](#footnote-ref-2)